和胡觀光惠詩兼致守倅招延之意
作者：王庭珪
朝代：宋

paragraphs: 伊昔橋門盛，環觀壁水春。
一鳴先折桂，百拙誤謀身。
憔悴湘江西，淹留京洛塵。
思歸緣竹鶴，静念愧朝紳。
顧我蓬蒿賤，逢君海岱珍。
贈言多溢美，秀氣發清淳。
本出東臯裔，元非水北人。
山靈回俗駕，幕府盛談賓。
駿骨千金重，沙鷗萬里馴。
人生各有趣，忍負接䍦巾。